રૂબીક પઝલ ક્યુબ (સમઘન) આમ તો 3x3x3 સાઈઝના હોય છે પણ મીની ક્યુબ તરીકે ઓળખાતાં ક્યુબ 2x2x2 સાઈઝના પણ હોય છે. આવા 2x2x2 ક્યુબની કલ્પના કરો. એમાં કુલ 8 ભાગ હોય છે. હવે આ ક્યુબનું નિરીક્ષણ કરશો તો ખ્યાલ આવશે કે આ ક્યુબને ત્રણ લાઈનથી 8 ભાગમાં વહેંચેલ છે, જે આપણાં પ્રશ્નનો ઉત્તર પણ છે. હવે આ સમઘનને આપણી કેક સમજો, જે લંબઘન પણ હોય શકે. બસ ત્રણ કાપા મુકીને કેકને 8 એકસરખા ભાગમાં વહેંચી શકાય છે. કેક માત્ર ઉભી જ કપાય એ વિચારની બહાર નીકળવાથી જવાબ શોધવો સરળ છે.